Matí festiu a Burjassot, amb la benedicció d’animals per Sant Antoni 2024
2025-07-24

L’oratge ha acompanyat, a Burjassot, en la tradicional benedicció dels animals, amb motiu de la festivitat de Sant Antoni, celebrada el 21 de gener. Els voltants de la Plaça dels Furs s’omplien de desenes d’animals de companyia amb els seus amos, per a rebre la seua benedicció, amb l’objectiu els done salut, l’any nou.

Un any més, la Regidoria de Benestar Animal, dirigida per Juan Manuel Hernando, amb la col·laboració de la Penya “El Cavall” i de Pepe “Pancheta”, va dur a terme esta especial celebració a la qual no van faltar tampoc els carros de cavalls, sent el més aplaudit el de Burjassot.

Totes i tots els amos dels animals de companyia que van desfilar van rebre el brioix de pa, la garrofa i l’estampeta de Sant Antoni, mentre que els genets i els amos dels carros de tir van rebre lots de neteja per als cavalls i els “cabezones”.